Maahad Al Ehya Asshariff

Maahad Al Ehya Asshariff atau nama rasmi Sekolah Menengah Agama Maahad Al Ehya Asshariff ialah sebuah madrasah dan sekolah menengah di Perak, Malaysia. Ia terletak di Gunung Semanggol, dalam daerah Kerian. Ia terletak bersebalah dengan Sekolah Rendah Islam Al Ehya Asshariff.

Sejarah  
Al Ehya Asshariff ditubuhkan sebagai sebuah madrasah pada 15 April 1934 oleh Ustaz Abu Bakar al-Baqir. Pada 1940, statusnya sebagai madrasah diubah menjadi maahad. Pada zaman pentadbiran Jepun, maahad ini dapat bergerak seperti biasa kerana ia dilindungi Penasihat Adat Istiadat Melayu di Markaz Tentera Jepun di Taiping, Dr Burhanuddin al-Helmy. Selepas Perang Dunia Kedua, maahad ini telah terlibat dengan kegiatan politik sehingga mudirnya, Ustaz Abu Bakar al-Baqir ditahan di bawah Ordinan Darurat 1948 selama empat tahun sehingga 1952.

Maahad ini pernah menjadi pusat gerakan Islam prakemerdekaan bagi Tanah Melayu. Ia menjadi tempat penganjuran persidangan orang Islam seperti Persidangan Ekonomi-Agama pada 23-24 Mac 1947 yang berjaya menubuhkan Pusat Perekonomian Melayu Se-Malaya (PEPERMAS) dan Majlis Tertinggi Agama Malaya (MATA). Ia juga menjadi tempat penubuhan parti politik orang Islam, Hizbul Muslimin pada 1948.

 Status dan badan pengurus 
Selepas kemerdekaan, maahad ini diuruskan sebagai sekolah agama rakyat (SAR). Pada 2006, ia memasuki aliran perdana sebagai sekolah agama bantuan kerajaan (SABK) dengan nama Sekolah Menengah Agama (SMA) Maahad Al Ehya Asshariff.

 Alamat
Maahad Al Ehya Asshariff
Gunung Semangggol 
34400, Semanggol
Negeri Perak, Malaysia
Telefon =  6058904037
Fax       = 6058905524

 Lihat juga 
Maahad Darul Anuar

 Rujukan 

Maahad Al Ehya Asshariff
Kategori:Sekolah rendah di Perak